﻿PERSONAJUL PRINCIPAL AL UNUI ROMAN REALIST Realismul este un curent literar, apărut la jumătatea secolului al XIX-lea ca o reacţie împotriva romantismului, determunată de descoperilile ştiinţifice, de apariţia pozitivismului şi a materialismului în filosofie Realismul se caracterizează prin: * observarea socială şi psihologică a realităţii, omul fiind văzut în cadrul său natural, social şi istoric; * personaje tipice, reprezentative pentru o categorie socială sau umană; * surprinderea relaţiilor dintre caracter şi mediu, suferind influenţa mediului, personajele se transformă sub ochii cititorului; * caracterul critic, acuzator faţă de societate; * obiectivitatea scriitorului; stilul sobru şi impersonal Liviu Rebreanu demolează viziunea sămănătoristă, prezentând cu obiectivitate aceleaşi clase sociale, fără a interveni El nu influenţează opinia cititorului, nu colorează afectiv cele scrise Romanul Ion este monografia satului ardelean dinaintea primului război mondial, prezentând drama socială a căsniciei ţărăneşti cauzată de nevoia de pământ Rebreanu s-a inspirat din realitate: * povestirea surorii sale despre o fată din satul natal, care a trăit o dramă asemănătoare celei trăite de Ana; * scena văzută de autor cu un ţăran sărutând pământul; * discuţia purtată de autor cu un ţăran despre pământ Ion, protagonistul romanului, domină celelalte personaje El este caracterizat prin modalităţi diverse: gesturi, fapte, acţiuni, comportament, relaţiile cu ceilalţi, dialog şi monolog Este descris, de la început, din scena horei, cu o remarcabilă intuiţie psihilogică Ion ezită între Florica “mai frumoasă ca oricând” şi Ana, cu “locuri şi case, şi vite multe” Prin gestică şi mimică, elemente de caracterizare indirectă, naratorul surprinde intenţia personajului, care urmăreşte să o seducă pe ana pentru a intra în posesia pământurilor sale Drama lui Ion este determinată de patima pentru pământ Pământul înseamnă pentru el: situaţie socială, demnitate umană, posibilitatea de a munci cu folos pentru sine, nu pentru alţii Ion încearcă să depăşească starea de mizerie, de inferioritate socială şi morală în care e ţinut Cauza faptelor sale este mizeria, iar scopul – pământul, simbol al realizării personale Setea de proprietate îl face însă să uite cinstea şi corectitudinea şi să dea dovadă de cruzime şi lipsă de omenie faţă de Ana Iniţial “glasul pământului” îl domină, pentru ca apoi, după ce pune mâna pe avere, “ glasul iubirii” să îl devore mai puternic Finalul e firesc pentru cel care încalcă etica colectivităţii, apare ca o pedeapsă a actului imoral de a râvni la soţia altuia Constrâns de realitate, înzestrat cu o voinţă năvalnică, Ion este un temperament stăpânit de instincte primare, perseverent în atingerea scopului urmărit Energia, priceperea şi hărnicia sa îşi găsesc aplicabilitate numai în atingerea acestui scop: pământul Există o relaţie foarte strânsă între ţăran şi pământ, o relaţie aproape biologică: pământul e sărutat cu adoraţie; dacă la început Ion se simte “mic şi slab” în raport cu pământul, după ce-l obţine, se simte “ mare şi putenic, ca un uriaş din basm” Ceea ce domină eroul e patima pentru pământ Firea sa pătimaşă îl pierde, făcându-l să-şi piardă şi simţul măsurii Realizat, ca personaj, printr-o trăsătură dominantă, Ion are şi alte trăsături subordonate: cinic, faţă de Ana, sfidător, faţă de Vasile Baciu, violent cu George, grijuliu cu copilul Ion este un erou tragic, care se răzvrăteşte împotriva unui destin determinat de o anumită realitate social – morală, şi e doborât, ajungând victimă a unui mecanism social rigid, dar valoarea superioară în numele căreia piere, supravieţuieşte Ion trăieşte un tragic de substanţă a sinelui: nestăpânirea pornirilor instinctuale El trăieâte un tragic al dezbinării în sfera familiei, prin ruptura fiu – părinţi, şi un tragic al dizarmoniei cuplului, în raport cu Ana După ce obţine pământul, satisfacţia sa e de scurtă durată, deoarece simte să îi lipseşte ceva pentru a se împlini, şi acel “ ceva” e iubirea Aşadar, eroul trăieşte un tagic al limitei provizorii, deoarece atingerea unei limite (scop) deschide aspiraţia spre o alta Ion este aşadar un personaj tragic, care pierde în lupta sa cu destinul, dar supravieţuieşte prin curajul şi îndrăzneala de a încerca prin orice mijloc realizarea de sine într-o colectivitate care-i determină în mod indirect dezintegrarea 